Andraž Šporar

Andraž Šporar (talaffuzi: Andras Shporar; 1994-yil 27-fevralda tugʻilgan) — sloveniyalik professional futbolchi. U Gretsiya Super ligasining Panathinaikos klubi va Sloveniya terma jamoasida hujumchi sifatida oʻynaydi.

Klubdagi faoliyati

Olimpija Ljubljana 
2012-yil iyun oyida Šporar Interblockdan Olimpija Ljubljanaga oʻtdi. 2015—2016-yilgi Sloveniya PrvaLiga mavsumida u jamoa sardori etib tayinlandi. Mavsumning birinchi yarmida Šporar PrvaLiganing 18 ta oʻyinida maydonga tushib, 17ta gol urgan.

FC Basel 
2015-yilning 8-dekabrida Basel klubi Šporar bilan 2020-yilning iyuni oxirigacha toʻrt yarim yillik shartnoma imzolaganini eʼlon qildi. Šporar 2016-yilning 14-fevralida Grasshoppersga qarshi safar oʻyinida 70-daqiqada zaxiradan maydonga tushgan va 4:0 hisobida gʻalaba qozonib Basel uchun ligadagi debyutini oʻtkazgan. Šporar 2016-yil 18-fevral kuni Saint-Etiennega qarshi safar oʻyinidan oldin chigal yozdi mashqlari paytida jarohat olgan. U 2015—2016-yilgi mavsumda operatsiya qilinishi kerak edi, shu paytda Šporarning jamoasi 2015—2016-yilgi mavsum Shveysariya Super ligasi chempionligini qoʻlga kiritdi va bu ketma-ket ularning yettinchi milliy chempionlikni qoʻlga kiritishi edi.

Arminia Bielefeld (ijara) 
2017-yil 25-iyunda Šporar 2. Bundesliga vakili Arminia Bielefeld safiga qoʻshildi va unga 2017—2018-yilgi mavsum uchun ijaraga olingan edi.

Slovan Bratislava 
Šporar 2018-yilning yanvarida Slovakiya Super ligasi vakili Slovan Bratislavaga 600 000 yevro evaziga qoʻshilgan edi. U jamoaga 2017—2018-yilgi Slovakiya kubogini yutishda yordam berdi. 2018—2019-yilgi mavsumda Šporar Slovakiya chempionligini qoʻlga kiritdi va 29 ta gol urgan holda bir mavsumda eng koʻp gol urish boʻyicha rekord oʻrnatib, Slovakiya ligasining eng yaxshi toʻpurariga aylandi.

Sporting 
2020-yilning 23-yanvarida Šporar Sporting CPga besh yillik shartnoma asosida 6 million yevro evaziga oʻtdi va u Slovakiya Super ligasi tarixidagi eng qimmat futbolchiga aylandi. Bonuslar bilan umumiy transfer narxi oxir-oqibat 7 million yevrodan oshishi mumkin edi.

Braga (ijara) 
2021-yilning 1-fevralida Šporar 2020—2021-yilgi mavsumning qolgan qismini ijara asosida oʻtkazish uchun Bragaga qoʻshildi.

Middlesbrough (ijara) 
2021-yilning avgustida Šporar Angliyaning Middlesbrough klubiga ijaraga oʻtdi. U klubdagi ilk golini 2021-yilning 15-sentyabrida Nottingham Forestga qarshi oʻyinda (2:0) kiritdi.

Panathinaikos 
2022-yilning 27-iyulida Šporar Gretsiyaning Super liga jamoasi Panathinaikos bilan 3 million yevrodan ortiq transfer narxi evaziga toʻrt yillik shartnoma imzoladi.

Xalqaro faoliyati 
2016-yilning noyabrida Šporar Malta va Polshaga qarshi oʻyinlar uchun Sloveniya terma jamoasiga birinchi marta chaqiruv oldi. U Maltaga qarshi oʻyinda xalqaro miqyosda debyut qildi va ikkinchi boʻlim oxirida Milivoje Novakovic oʻrniga maydonga tushdi.

Shaxsiy hayoti 
Andraž Šporar Olimpijaning sobiq sardori Miha Šporarning oʻgʻli. Oʻtmishda Šporar faoliyatining qaysidir bosqichida uning sevimli klubi boʻlgan Liverpoolga oʻtishni orzu qilganini maʼlum qilgandi. Liverpool futbolchini 2015-yilda kuzatib bordi, ammo yakunda transfer amalga oshmagan.

Faoliyat statistikasi

Klub

Xalqaro 

 Ballar va natijalar roʻyxati birinchi boʻlib Sloveniyaning gollari sonini, ballar ustuni har bir Šporarning golidan keyingi hisobni koʻrsatadi.

Yutuqlari 
Basel

 Shveysariya Super ligasi: 2015—2016, 2016—2017
 Shveysariya kubogi: 2016—2017

Slovan Bratislava

 Slovakiya Super ligasi: 2018—2019
 Slovakiya kubogi: 2017—2018

Sporting CP

 Primeira liga: 2020—2021
 Taça da Liga: 2020—2021

Braga

 Taça de Portugal: 2020—2021

Individual

 Sloveniya PrvaLigasining eng yaxshi toʻpurari: 2015—2016
 Slovakiya Super ligasining eng yaxshi toʻpurari: 2018—2019, 2019—2020
 Slovakiya Super ligasining eng yaxshi futbolchisi: 2018—2019
 Slovakiya Super ligasida oyning eng yaxshi futbolchisi: 2018-yil noyabr/dekabr, 2019-yil may, 2019-yil noyabr/dekabr
 Slovakiya Super ligasida oyning eng yaxshi goli: 2019-yil oktyabr
 Slovakiya Super ligasining mavsumdagi jamoasi: 2018—2019, 2019—2020

Manbalar

Havolalar 

 Andraž Šporar  Shveysariya futbol ligasida
 Andraž Šporar worldfootball.netda
 Andraž Šporar NZSda

Angliyadagi muhojir futbolchilar
Sporting CP futbolchilari
Futbol assotsiatsiyasi hujumchilari
Yashayotgan insonlar
1994-yilda tugʻilganlar
Futbolchilar
Sloveniyalik futbolchilar
Alifbo boʻyicha sportchilar